Oficiālais Vēstnesis L 132 , 21/05/1987 Lpp. 0011 - 0013

Speciālizdevums somu valodā: Nodaļa 4 Sējums 3 Lpp. 0005

Speciālizdevums zviedru valodā: Nodaļa 4 Sējums 3 Lpp. 0005



Komisijas Regula (EEK) Nr. 1382/87 (1987. gada 20. maijs), ar ko ievieš sīki izstrādātus noteikumus zvejas kuģu inspicēšanai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1982. gada 29. jūlija Regulu (EEK) Nr. 2057/82, ar ko ievieš dažus kontroles pasākumus zvejniecībā [1], kura grozīta ar Regulu (EEK) Nr. 4027/86 [2], un jo īpaši tās 13. pantu, tā kā Regulas (EEK) Nr. 2057/82 4. pants paredz pieņemt sīki izstrādātus noteikumus zvejas kuģu inspicēšanai; tā kā jāprecizē, kādi kuģi un kādas to darbības pakļautas inspicēšanai; tā kā inspekcijas kuģiem jābūt raksturīgām pazīšanas zīmēm; tā kā jāprecizē inspicējamā kuģa pienākumi; tā kā jāprecizē piekrastes valstu rīcība dažu pārkāpumu gadījumā; tā kā uzraudzības koordinēšanu atvieglos Komisijas sniegti ieteikumi; tā kā saskaņā ar Regulas (EEK) Nr. 2057/82 14. pantu dalībvalstis drīkst veikt valsts mēroga kontroles pasākumus, kas pārsniedz Kopienas prasības, ar noteikumu, ka tie atbilst Kopienas tiesību aktiem un atbilst kopējai zivsaimniecības politikai; tā kā šajā regulā paredzētie pasākumi saskan ar Zvejas resursu pārvaldības komitejas atzinumu, IR PIEŅĒMUSI ŠO REGULU. 1. pants 1. Dalībvalstu kompetentās iestādes veic šādu kuģu inspicēšanu jūrā un ostās: - zvejai aprīkoti kuģi, arī bez pastāvīgi uzstādīta zvejas aprīkojuma, - kuģi, kas saņem zivis vai zvejas produktus pārstrādei, transportēšanai vai uzglabāšanai. 2. Šajā regulā termins "zivis" ietver visas zivis, vēžveidīgos un moluskus. 2. pants Jebkuram kuģim, kas piedalās inspicēšanā, jābūt apgādātam ar vimpeli vai I pielikumā norādīto zīmi. 3. pants 1. Dalībvalsts kompetentās iestādes pārstāvis var pieprasīt inspicējamā kuģa kapteinim apstāties, veikt manevru vai citas darbības, lai atvieglotu nokļūšanu uz kuģa. 2. Ja drošai un ērtai nokļūšanai un kuģiem jāveic 1,5 metra vai lielāks kāpums, uz tiem attiecas II pielikuma prasības. 3. Inspicējamā kuģa kapteinis pēc pieprasījuma ļauj izmantot kuģa sakaru iekārtas un radista pakalpojumus, lai nosūtītu un/vai saņemtu paziņojumu saistībā ar inspicēšanu. 4. pants Ja kādā dalībvalstī atklāj varbūtēju pārkāpumu, kurā iesaistīts citas dalībvalsts kuģis, pirmā dalībvalsts informē kompetento iestādi karoga valstī par šo faktu un par veiktajām administratīvajām vai juridiskajām darbībām. 5. pants Komisija var sniegt ieteikumus dalībvalstīm, kā koordinēt uzraudzības darbības saskaņā ar Regulas (EEK) Nr. 2057/82 1. panta 3. punktu. 6. pants Šī regula stājas spēkā 1987. gada 1. oktobrī. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 20. maijā Komisijas vārdā — Komisijas loceklis Antonio Cardoso E Cunha [1] OV L 220, 29.7.1982., 1. lpp. [2] OV L 376, 31.12.1986., 4. lpp. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS AIZBORTA KĀPŅU UZBŪVE UN IZMANTOŠANA 1. Jābūt aizborta kāpnēm, kas ir piemērotas tam, lai inspektori varētu atklātā jūrā droši uzkāpt uz kuģa un nokāpt no tā. Aizborta kāpnes uztur tīras un labā stāvoklī. 2. Novietojot kāpnes, jānodrošina, lai: a) tās nekādā veidā netiktu piesārņotas no kuģa; b) tās atrodas tālāk no asiem korpusa izliekumiem, cik vien iespējams, tuvāk kuģa vidus daļai; c) visi pakāpieni stingri atbalstās pret kuģa bortu. 3. Aizborta kāpņu pakāpieniem jābūt: a) no cietkoksnes vai cita materiāla ar līdzvērtīgām īpašībām, izgatavotiem no viena gabala un bez zariem; četri apakšējie pakāpieni var būt izgatavoti no pietiekami izturīgas un nelokāmas gumijas vai cita piemērota materiāla ar līdzvērtīgām īpašībām; b) ar izteikti neslīdīgu virsmu; c) ne mazākiem kā 480 mm garumā, 115 mm platumā un 23 cm biezumā, neskaitot pretslīdes pierīces un rievojumu; d) vienādā savstarpējā attālumā, kas ir ne mazāks par 300 mm un ne lielāks par 380 mm; e) nostiprinātiem tā, lai saglabātu horizontālo stāvokli. 4. - Aizborta kāpnēm nedrīkst būt vairāk par diviem nomainītiem pakāpieniem, kas ir nostiprināti citādi, nekā to paredz kāpņu oriģinālā konstrukcija, un šādi nostiprinātos pakāpienus pēc iespējas ātri aizvieto ar pakāpieniem, kurus stiprina ar kāpņu oriģinālajā konstrukcijā izmantoto paņēmienu. - Ja kāds no nomainītajiem pakāpieniem ir piestiprināts pie aizborta kāpņu sānu virvēm, izmantojot gropi pakāpiena malā, šādām gropēm jābūt pakāpienu garajās malās. 5. Kāpņu sānu virves sastāv no divām manilas šķiedru vai līdzīga materiāla virvēm bez apvalka ar apkārtmēru ne mazāku par 60 mm, pa vienai katrā pusē; virvēm nedrīkst būt apvalks no cita materiāla, tās ir viengabalainas, bez savienojuma zemāk par augšējo pakāpienu; katram gadījumam tuvumā jābūt divām lielām tauvām, kuru apkārtmērs nav mazāks par 65 mm un kuras ir pienācīgi piestiprinātas pie kuģa, kā arī glābšanas tauvai. 6. Viengabala latas no cietkoksnes vai cita līdzvērtīga materiāla bez zariem, kuru garums ir no 1,8 līdz 2 m, piestiprina tādā savstarpējā atstatumā, lai nepieļautu aizborta kāpņu sagriešanos. Viszemāko latu stiprina pie piektā pakāpiena no kāpņu apakšas, un atstatums starp jebkurām divām blakus latām nedrīkst būt lielāks par deviņiem pakāpieniem. 7. Inspektoriem uzkāpjot uz kuģa vai nokāpjot no tā, jārada iespēja droši un ērti pārvietoties no un uz aizborta kāpņu augšgalu vai jebkuru pagaidu kāpņu un citu palīgierīču augšgalu. Ja šāda pārvietošanās notiek caur ieeju kuģu margās vai reliņos, jābūt piemērotiem rokturiem. Ja šāda pārvietošanās notiek ar reliņu kāpņu palīdzību, šīm kāpnēm jābūt droši piestiprinātām pie reliņu margām vai platformas un vietā, kur uzkāpj vai nokāpj no kuģa, jābūt uzstādītiem diviem atbalsta statņiem ne mazāk kā 0,70 m un ne vairāk kā 0,80 m atstatumā. Katrs statnis ir nekustīgi piestiprināts pie kuģa korpusa pie pašas pamatnes vai tuvu tai, kā arī augstākā punktā, tā diametrs nedrīkst būt mazāks par 40 mm, pats statnis nedrīkst sniegties augstāk par 1,20 m virs reliņu malas. 8. Naktī jānodrošina pietiekams apgaismojums gan aizborta kāpnēm, gan vietai, kur inspektors kāpj uz kuģa klāja. Tuvumā jābūt glābšanas riņķim, kas apgādāts ar automātisko pašaizdedzes spuldzi un ir gatavs tūlītējai lietošanai. Tuvumā jābūt glābšanas tauvai, kas ir gatava tūlītējai lietošanai. 9. Jānodrošina iespēja izmantot aizborta kāpnes kuģa abās pusēs. Atbildīgais inspektors pēc saviem ieskatiem var izvēlēties, kurā pusē novietot aizborta kāpnes. 10. Kāpņu uzstādīšanu un inspektora uzkāpšanu un nokāpšanu no kuģa pārrauga kuģa atbildīgā amatpersona. 11. Ja kuģa konstrukcijas īpatnības, piemēram, berzes aizsargjoslas, neļauj izpildīt kādu no šiem noteikumiem, veic īpašus pasākumus, lai nodrošinātu inspektoriem drošu uzkāpšanu un nokāpšanu no kuģa. --------------------------------------------------